Eesti Heliloojate Festival

Eesti Heliloojate Festival on Tartu Jaani kiriku hoolel 2002. aastal tegevust alustanud nüüdismuusikale keskenduv Eesti muusikafestival. Festivali kunstiline juht on Monika Mattiesenhttps://web.archive.org/web/20151213170059/http://composer.ee/kontakt/ (vaadatud 13.12.2015). Praeguse nimega Rahvusvaheline nüüdismuusikafestival AFEKT.

Festivali ajalugu
Eesti Heliloojate Festivali nime kandis festival üksnes 2011–2015. Aja jooksul on olnud mitu nimevahetust.

Festivali ajalugu algab 2002. aastast, mil Tartu Jaani kiriku päevade egiidi all viidi läbi esimene Eesti Noorte Heliloojate Festival.Virge Joamets, "Tühimikest ja nende täitmisest Tartu muusikasuves. Muusikast Jaani kiriku päevadel". Muusika, 2003 nr 9. Sel ajal Jaani kirikut alles restaureeriti ja pühakojale sooviti tõmmata rohkem tähelepanu. Esimeste festivalide kunstiline juht oli Mart Jaanson,"Eesti nüüdismuusika Tartus. Eesti heliloojate festival 10. Vestlusringis Mart Jaanson, Monika Mattiesen ja Virge Joamets". TMK, 2011 nr 10 korraldajana lõi kaasa Jaani kiriku poolt Marika Petti. Algusest peale oli mängijana osaline Monika Mattiesen,"Eesti nüüdismuusika Tartus. Eesti heliloojate festival 10. Vestlusringis Mart Jaanson, Monika Mattiesen ja Virge Joamets". TMK, 2011 nr 10 kes õige pea võttis Jaansonilt kunstilise juhtimise üle ja on selle muusikasündmuse eesotsas siiani.

Esimese nimemuutuse tõi asjaolu, et fookuses olnud noored heliloojad olid vanemaks saanud ja mitte enam nii noored. IX festival 2010. aastal korraldatigi juba Eesti Heliloojate Festivali nime all.Mart Jaanson, "IX Eesti heliloojate festival". Muusika, 2010 nr 8-9.Virge Joamets, "Suvised festivalid Tartu Jaani kirikus. Eesti heliloojate festival". Muusika, 2012 nr 8-9. 

2015. aasta tõi uue taseme, tiitlile Eesti Heliloojate Festival lisati täiend "rahvusvaheline nüüdismuusika festival". Kavaraamatus ütleb kunstiline juht Monika Mattiesen: "Tänavune "Eesti heliloojate festival" on selgelt murranguline. Oleme võtnud kindla suuna kujuneda rahvusvaheliseks nüüdismuusikafestivaliks. EHF laieneb geograafiliselt nii toimumispaikade kui ka esitatava osas. Festivali keskseks toimumiskohaks saab Tartu kõrval ka Tallinn." Esimest rahvusvahelist festivali väisasid Neue Vokalsolisten Stuttgart, Ensemble POING, clapTONensemble ja Ensemble FIGURA."Läheb lahti: Eesti Heliloojate Festival koos nimekate välisesinejatega". ERR 22.05.2015 (vaadatud 14.01.2026) 

Seoses laienemisega hakati tundma tarvidust atraktiivsema nime järele."Ütle üks ilus festivali nimi". Postimees, 25.05.2015 Valiku tulemusel sai alates 2016. aastast uueks nimeks Rahvusvaheline nüüdismuusikafestival AFEKT. Kuna aga järjepidevust hoitakse 2002. aastast, siis 2025. aasta sügisel toimus juba XXIV AFEKT-festival. (vaadatud 14.01.2026)

Algusest peale oli festivalile iseloomulik keskenduda mõnele heliloojale."Eesti nüüdismuusika Tartus. Eesti heliloojate festival 10. Vestlusringis Mart Jaanson, Monika Mattiesen ja Virge Joamets" TMK, 2011 nr 10 Kuniks kirik ei olnud veel valmis, peeti neid vestlusi või õpitube Roosi tn 1 asunud EELK Tartu praostkonnale kuulunud hoones, 2005. aastast aga juba sakraalhoones ühes väiksemas ruumis. Festivali nimiheliloojad on olnud:
 2002: Helena Tulve ja Märt-Matis Lill
 2003: Tõnu Kõrvits
 2004: Toivo Tulev
 2005: Mari Vihmand ja flötist Tarmo Johannes
 2006: Jüri Reinvere
 2007: Tõnis Kaumann
 2008: Märt-Matis Lill
 2009: Helena Tulve
 2010: Mirjam Tally
 2011: Gerhard Lock, Kerri Kotta, Mart Jaanson
 2012: Erkki-Sven Tüür
 2013: Arvo Pärt
 2014: Jüri Reinvere
 2015: Ivan Fedele, Tatjana Kozlova-Johannes

Viited

Välislingid
Festivali koduleht

Kategooria:Eesti muusikafestivalid